মনোয়ারা বেগম। মনোযোগ দিয়ে ডালা ভর্তি ঝড়া ফুল দিয়ে মালা গেঁথে যাচ্ছেন। একটু কথা বলতে চাই, বললে, চোখ তুলে চায়। জ্বে বলেন, কতদিন ধরে এই মালা গাঁথার কাজ করছেন? বলেন, ১৫ বছর ধরে, এই দিয়ে সংসার চলে? জ্বে ,এই দিয়েই আমাগের সংসার চলে। বর্তমানে শাহবাগ মোড়ের শাহজালাল পুষ্পকেন্দ্রে মালা তৈরির কাজ  করছেন তিনি। থাকেন কামরাঙ্গীর চরে। ভোররাতে উঠে হাঁটতে হাঁটতে এসে পৌঁছান শাহবাগে। এরপর সকাল ৬টা থেকে মালা গাঁথার কাজ শুরু করেন। কাজ চলে রাত ৯/১০ পর্যন্ত। বিশেষ দিনের আগে সারা রাতেও কাজ হয়। কত টাকা পান জানতে চাইলে বলেন, একটি মালার জন্য এক টাকা। আর খাট সাজানি চেইন গাঁথলে পান দেড় টাকা। ফুলের তোড়া গাঁথেন না? জানতে চাইলে বলেন, যারা দোকানের বেতনভুক্ত কর্মচারী, হ্যাগার দিয়া তোড়া বানানোর কাজ করান। হেইকাম আমগোর দেয় না।